钦定古今图书集成/理学汇编/学行典/第216卷 > 傅齐公
## 钦定古今图书集成/理学汇编/学行典/第216卷 > 傅齐公

按《庐陵县志》：傅齐公，逸其名，长罗人，业篾工。母病贫
不能资药，乃割股肉以进，母病愈。尝闻人言，古有割
肝事，未几，母再病，遂举刀破胁，探肝而割之，杂粥以
食于母，母又愈。常营业樟树镇心，忽念父有病，夜梦
聂公神来告曰：“汝父当死，吾感汝孝思，言于上帝，今
增寿五岁矣。汝急归。”归而父病果愈。后五年卒如神
言。